ਸਿਰਲੇਖ: ਬ੍ਰੈਗਜ਼ਿਟ : ਟੈਰੀਜ਼ਾ ਮੇਅ ਨੂੰ ਕਿਉਂ ਛੱਡਣਾ ਪੈ ਰਿਹਾ ਹੈ ਬ੍ਰਿਟੇਨ ਦੇ ਪ੍ਰਧਾਨ ਮੰਤਰੀ ਦਾ ਅਹੁਦਾ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਟੈਰੇਜ਼ਾ ਮੇਅ ਨੇ ਕਿਹਾ ਹੈ ਕਿ ਉਹ ਕੰਜ਼ਰਵੇਟਿਵ ਪਾਰਟੀ ਦੇ ਮੁਖੀ 'ਤੇ ਅਹੁਦੇ ਨੂੰ 7 ਜੂਨ ਨੂੰ ਛੱਡ ਦੇਣਗੇ

ਟੈਰੀਜ਼ਾ ਮੇਅ ਦਾ ਨਾਮ ਮਾਰਗਰੇਟ ਥੈਚਰ ਵਾਂਗ ਬਰਤਾਨੀਆ ਦੇ ਉਨ੍ਹਾਂ ਆਗੂਆਂ ਵਿੱਚ ਸ਼ਾਮਲ ਨਹੀਂ ਹੋ ਸਕੇਗਾ, ਜਿਨ੍ਹਾਂ ਨੇ ਦੇਸ ਤੇ ਅਮਿੱਟ ਛਾਪ ਛੱਡੀ ਹੈ।

ਥੈਚਰ ਮਾਰਗਰੇਟ ਨੂੰ ਨਵੰਬਰ 1990 ਵਿੱਚ ਪਾਰਟੀ ਦੇ ਵਿਚੋਂ ਉਨ੍ਹਾਂ ਦੀ ਪ੍ਰਧਾਨਗੀ ਨੂੰ ਚੁਣੌਤੀ ਮਿਲਣ ਕਾਰਨ ਪ੍ਰਧਾਨ ਮੰਤਰੀ ਦਾ ਅਹੁਦਾ ਛੱਡਣਾ ਪਿਆ ਸੀ।

ਇਹ ਸਭ ਘੱਟੋ-ਘੱਟ ਉਸ ਤਰ੍ਹਾਂ ਤਾਂ ਨਹੀਂ ਹੋਵੇਗਾ, ਜਿਵੇਂ ਉਨ੍ਹਾਂ ਨੇ ਸਾਲ 2016 ਵਿੱਚ ਲੰਡਨ ਦੀ ਡਾਊਨਿੰਗ ਸਟਰੀਟ 'ਤੇ ਸਥਿਤ ਪ੍ਰਧਾਨ ਮੰਤਰੀ ਦਫ਼ਤਰ ਵਿੱਚ ਅਹੁਦਾ ਸੰਭਾਲਣ ਸਮੇਂ ਸੋਚਿਆ ਹੋਵੇਗਾ।

ਆਪਣੇ ਕਾਰਜਕਾਲ ਦੌਰਾਨ ਉਨ੍ਹਾਂ ਨੇ ਦੇਸ ਲਈ ਬਹੁਤ ਸਾਰੀਆਂ ਕੋਸ਼ਿਸ਼ਾਂ ਕੀਤੀਆਂ, ਭੁਲਾਏ ਜਾ ਚੁੱਕੇ ਹਿੱਸਿਆਂ ਵਿੱਚ ਗਏ, ਬਰਤਾਨਵੀ ਸਮਾਜ ਦੇ ਜ਼ਖਮਾਂ ਤੇ ਮੱਲ੍ਹਮ ਲਗਾਈ ਪਰ ਇਹ ਸਭ ਸਿਰਫ਼ ਇੱਕ ਗੱਲੋਂ ਮਿੱਟੀ ਹੋ ਗਿਆ— ਬ੍ਰੈਗਜ਼ਿਟ।

ਉਨ੍ਹਾਂ ਦੇ ਸਮੁੱਚੇ ਕਾਰਜਕਾਲ ਵਿੱਚ ਬਰਤਾਨੀਆ ਬ੍ਰੈਗਜ਼ਿਟ ਨਾਲ ਜੂਝਦਾ ਰਿਹਾ। ਉਨ੍ਹਾਂ ਨੇ ਪੂਰੀ ਵਾਹ ਲਾਈ ਕਿ ਦੇਸ ਦੇ ਸਾਬਕਾ ਪ੍ਰਧਾਨ ਮੰਤਰੀ ਡੇਵਿਡ ਕੈਮਰੂਨ ਵੱਲੋਂ ਬ੍ਰੈਗਜ਼ਿਟ ਬਾਰੇ ਕਰਵਾਈ ਰਾਇਸ਼ੁਮਾਰੀ ਨੂੰ ਅਮਲੀ ਜਾਮਾ ਪਹਿਨਾਇਆ ਜਾਵੇ ਪਰ ਉਹ ਸਫ਼ਲ ਨਹੀਂ ਹੋ ਸਕੇ।

ਇਹ ਵੀ ਪੜ੍ਹੋ-

ਟੈਰੀਜ਼ਾ ਮੇਅ

ਮੇਅ ਦੇ ਵਿਰੋਧੀ ਵੀ ਇਸ ਗੱਲੋਂ ਉਨ੍ਹਾਂ ਦੀ ਸ਼ਲਾਘਾ ਕਰਦੇ ਹਨ ਕਿ ਉਨ੍ਹਾਂ ਨੇ ਬ੍ਰਸਲਜ਼ ਤੇ ਵੈਸਟਮਨਿਸਟਰ ਵੱਲੋਂ ਆਉਣ ਵਾਲੀ ਨਮੋਸ਼ੀ ਨੂੰ ਬੜੀ ਖੂਬੀ ਨਾਲ ਜਜ਼ਬ ਕੀਤਾ।

ਬ੍ਰੈਗਜ਼ਿਟ ਨੇਪਰੇ ਚਾੜਣ ਦੀ ਲੜਾਈ 

ਸਮੇਂ ਦੇ ਇਸ ਦੌਰ 'ਚ ਕੈਬਨਿਟ ਦੇ ਮੰਤਰੀਆਂ ਦੇ ਅਸਤੀਫੇ ਅਤੇ ਸੰਸਦ 'ਚ ਵਿਰੋਧ ਦੇਖਣਾ ਪੈਂਦਾ ਤਾਂ ਕਿਸੇ ਨੂੰ ਵੀ ਪ੍ਰਧਾਨ ਮੰਤਰੀ ਨੂੰ ਅਹੁਦੇ ਤੋਂ ਲਾਂਭੇ ਕਰ ਦਿੱਤਾ ਹੁੰਦਾ ਪਰ ਮੇਅ ਇਨ੍ਹਾਂ ਸਭ ਦਾ ਸਾਹਮਣਾ ਕਰਦੀ ਤੁਰੀ ਗਈ। 

ਹਾਲਾਂਕਿ, ਇਸ ਦੇ ਨਾਲ ਹੀ ਸਰਕਾਰ 'ਤੇ ਉਨ੍ਹਾਂ ਦੀ ਪਕੜ ਲਗਾਤਾਰ ਕਮਜ਼ੋਰ ਹੁੰਦੀ ਜਾ ਰਹੀ ਸੀ ਪਰ ਉਨ੍ਹਾਂ ਨੇ ਹਿੰਮਤ ਨਹੀਂ ਹਾਰੀ ਅਤੇ ਆਪਣੇ ਸੰਸਦ ਮੈਂਬਰਾਂ ਨੂੰ ਇਹੀ ਯਕੀਨ ਦੁਆਉਂਦੇ ਰਹੇ ਕਿ ਕੁਝ ਨਹੀਂ ਹੋਇਆ ਅਤੇ ਦੇਸਵਾਸੀਆਂ ਨੂੰ ਬ੍ਰੈਗਜ਼ਿਟ ਦੇਣ ਦਾ ਵਾਅਦਾ ਕਰਦੇ ਰਹੇ। 

ਜੇ ਮੇਅ 2017 ਦੀਆਂ ਆਮ ਚੋਣਾਂ ਆਸ ਮੁਤਾਬਕ ਜਿੱਤ ਜਾਂਦੀ ਅਤੇ ਸੰਸਦ ਵਿੱਚ ਆਪਣਾ ਬਹੁਮਤ ਲੈ ਕੇ ਵਾਪਸ ਆਉਂਦੀ ਤਾਂ ਕਹਾਣੀ ਹੋਰ ਹੋ ਸਕਦੀ ਸੀ।

ਪਰ ਅਜਿਹਾ ਨਹੀਂ ਹੋਇਆ ਤੇ ਉਹ ਹਾਊਸ ਆਫ਼ ਕਾਮਨਜ਼ ਵਿੱਚ ਬਹੁਮਤ ਹਾਸਿਲ ਨਾ ਕਰ ਸਕੇ, ਸਰਕਾਰ ਬਚਾ ਕੇ ਰੱਖਣ ਲਈ ਨੌਰਦਨ ਆਇਰਲੈਂਡ ਦੀ ਡੈਮੋਕ੍ਰੇਟਿਕ ਯੂਨੀਅਨਸਿਟ ਪਾਰਟੀ ਦੀ ਹਮਾਇਤ ਲੈਣੀ ਪਈ।

ਪ੍ਰਧਾਨ ਮੰਤਰੀ ਟੈਰੀਜ਼ਾ ਮੇਅ ਨੇ ਸੰਸਦ ਮੈਂਬਰਾਂ ਨੂੰ ਭਰੋਸੇ ਵਿੱਚ ਲੈਣ ਉੱਪਰ ਬਹੁਤ ਮਿਹਨਤ ਕੀਤੀ

ਇਸ ਵਿੱਚ ਵੀ ਕੋਈ ਦੋ ਰਾਇ ਨਹੀਂ ਕਿ ਉਹ 2017 ਦੀਆਂ ਚੋਣਾਂ ਤੋਂ ਮਿਲੀ ਸੱਟ ਕਾਰਨ ਕਦੇ ਉੱਭਰ ਨਹੀਂ ਸਕੀ ਤੇ ਉਨ੍ਹਾਂ ਦੀ ਪਾਰਟੀ ਵੀ ਮੇਅ ਨੂੰ ਬ੍ਰੈਗਜ਼ਿਟ ਮੁੱਕਣ ਤੱਕ ਹੀ ਪ੍ਰਧਾਨ ਮੰਤਰੀ ਰੱਖਣਾ ਚਾਹੁੰਦੀ ਸੀ, ਖ਼ਾਸ ਕਰਕੇ ਉਦੋਂ...